Rincik ya iku waditra sejenis "rojéh", nanging ukuran garis tengahé lewih cilik. Rincik iki lewih gépéng maning lan dhapuré beli bunder nanging lonjong. Pada kaya rojéh, rincik iki kanggo kelengkepan gamelan pakormatan. Rincik iku kaya mangkuk gépéng atawa cawan gépéng. Waditra rincik lumrahé cacahé ana enem atawa luwih. Déwék-déwék duwé ukuran garis tengah kang séjén. Dadi bisa ditumpuk ning antara rincik atawa dipasang jéjér sebaris ning dhuwur penumpu ngebentuk pangkon. Rincik beli duwé tangga nada mirunggan. Waditra iki kegolong waditra panjangkep. Muni rincik iki diasilnang nganggo cara ditabuh tumpukan rinciké kang paling dhuwur déwék karo piranti penabuh kaya piranti penabuh saron. Munié nyaring nemen. Ning jaman sekien, rincik wis beli dienggo maning minangka panjangkep karawitan Jawa.